І гэта далёка не поўны пералік недахопаў інфармацыйнага характару. Кліент не знойдзе поўнай інфармацыі пра віды паслуг. У атэлье, дзе шыюць даволі прывабныя знешне і па цане дэмісезонныя паліто для мужчын, адсутнічае каталог узораў. У цырульні няма пераліку мадэляў стрыжак. На дзвярах мужчынскай залы вывешаны санітарныя патрабаванні да знешняга выгляду кліентаў. Што ў гэтым плане наведвальнік павінен атрымаць ад майстра-цырульніка, невядома. Адсутнічае неабходная інфармацыя аб наяўнасці гатовай прадукцыі. Маюцца недахопы арганізацыйнага характару. У прыватнасці многія паслугі аказваюцца без уліку працягласці рабочага дня і перапынку на абед большасці гарадскіх арганізацый і ўстаноў.